V. gimnazija u Zagrebu

**V. gimnazija u Zagrebu** prirodoslovno-matematička je gimnazija u centru Zagreba. Uza zagrebačku XV. gimnaziju smatra se najboljom srednjom školom u Hrvatskoj. Gimnazija osvaja većinu prvih, drugih i trećih mjesta na državnim natjecanjima te šalje većinu natjecatelja i osvajača medalja na olimpijade znanja iz Hrvatske. Posebno se ističe na natjecanjima iz matematike, fizike, informatike, kemije, biologije, latinskoga jezika, povijesti, zemljopisa i logike. Ravnatelj gimnazije je Petar Mladinić.

## Historija
Peta gimnazija počela je s radom 7. studenog 1938. godine. Kroz proteklih 70 godina gimnaziji je maturiralo 12 000 učenika i radilo 513 djelatnika. Danas se u V. gimnaziji školuje 836 učenika u 26 razredna odjela. Godišnje se upisuje oko 200 učenika. Učenici pri upisu mogu izabrati jedan od tri programa obrazovanja: opći, matematički ili informatički. U posljednjih godinu dana 82 posto učenika je sudjelovalo na jednom ili više natjecanja.

Učenici *Pete* su u posljednje tri godine na državnim natjecanjima osvojili 24 prva, 33 druga i 38 trećih mjesta, za što im je Agencija za odgoj i obrazovanje dala 176 bodova, odnosno bod za svako treće, dva boda za svako drugo i tri boda za svako prvo osvojeno mjesto. Druga po uspješnosti je zagrebačka XV. gimnazija, koja je sakupila 124 boda. Na trećem mjestu smjestila se Gimnazija u Karlovcu sa 42 osvojena boda.

Jutarnji list je 2009. godine proveo rangiranje škola koje je napravljeno na temelju rezultata nacionalnih ispita koje je Centar za vanjsko vrednovanje obrazovanja proveo 2006., 2007. i 2008. godine kao pripremu za državnu maturu. Uspoređivan je uspjeh koji su učenici postigli na ispitima iz tri glavna predmeta koji će se polagati na maturi: hrvatskog, stranog jezika i matematike. Dodatne bodove su donosila prva tri mjesta osvojena u istom razdoblju na državnim natjecanjima koje provodi Agencija za odgoj i obrazovanje. Osvojeni broj bodova je stavljen u razmjer s brojem učenika u školi. Peta gimnazija je smještena na drugo mjesto, iza Gimnazije Čakovec, a ispred XV. gimnazije.

Učenici V. gimnazije postigli su na maturu 2013. godine u prosjeku najbolje rezultate iz obveznik predmeta što školu čini najboljom u Hrvatskoj.

## Uspjesi
* 2012. Domagoj Ćevid je osvojio zlatnu medalju na međunarodnoj matematičkoj olimpijadi u Argentini te tako postao prvi hrvatski matematički olimpijac s ovom medaljom.
* U 2007./08. godini na državnim natjecanjima sudjelovalo je preko 100 učenika na 177 natjecanja (od toga 24 sportskih) na kojima su osvojili 17 prvih, 13 drugih i 25 trećih mjesta, te mnoštvo pohvala i priznanja
* U posljednje tri godine na državnim natjecanjima učenici Pete gimnazije su osvojili 24 prva, 33 druga i 38 trećih mjesta, po čemu su najuspješnija srednja škola u Hrvatskoj
* Goran Žužić, bivši učenik, jedan je od 24 najbolja natjecatelja u povijesti Međunarodne informatičke olimpijade, u tri sudjelovanja osvojio je dva zlata i broncu, drugi Hrvat među 24 najbolja je Luka Kalinovčić, učenik XV. gimnazije 
* Četiri učenika (Ivo Sluganović, Goran Žužić, Bruno Rahle, Adrian Satja Kurdija) su sudjelovala na informatičkoj olimpijadi u Egiptu 2008. i osvojili jednu zlatnu, jednu srebrnu i dvije brončane medalje
* Tri učenika su sudjelovala na informatičkoj Balkanskoj olimpijadi u Makedoniji i osvojili dvije zlatne i jednu brončanu medalju
* Tri učenika (Adrian Satja Kurdija, Goran Žužić i Ines Marušić) su sudjelovala na matematičkoj olimpijadi u Španjolskoj 2008. godine te su osvojili dvije brončane medalje
* Tri učenika (Nikola Adžaga, Saša Stanko i Petar Sirković) su sudjelovala na matematičkoj olimpijadi u Vijetnamu 2007. godine, a osvojili su jednu brončanu medalju
* Na međunarodnoj konferenciji mladih znanstvenika u održanoj u Poljskoj 2009. godine Mislav Majnarić i Damjan Mitić osvojili su treće mjesto u kategoriji biologije
* Na matematičkoj olimpijadi u Sloveniji 2006. godine Goran Dražić je osvojio srebrnu, a Nikola Adžaga brončanu medalju, sudjelovao je i Vedran Palajić koji je dobio pohvalu
* Četiri učenika su sudjelovala na srednjoeuropskoj matematičkoj olimpijadi u Njemačkoj i osvojili jednu zlatnu medalju
* Jedan učenik sudjelovao je na fizikalnoj olimpijadi u Vijetnamu i osvojio brončanu medalju
* Dva učenika (Juraj Ahel, Marica Malenica) sudjelovala su na kemijskoj olimpijadi
* jedanaest učenika je sudjelovalo na Svjetskom festivalu kreativnosti GEF u Sanremu i osvojili prvo mjesto za predstavu i prvo mjesto za izložbeni prostor, te su još i sudjelovali s filmom;
* natjecanje iz informatike, ACSL u SAD-u, sudjelovale tri ekipa od pet učenika svaka, s time da su juniori osvojili zlatnu, intermediate-i zlatnu, a seniori srebrnu medalju;
* četiri učenika je sudjelovalo na natjecanju iz informatike Topcoder u SAD-u;
* međunarodni turnir mladih fizičara u Trogiru gdje su sudjelovala tri učenika i osvojila ekipno srebrnu medalju.

## Izvori

## Vanjske veze
* Stranica Pete gimnazije